اینگیلتره خاریجی ایشلر ناظیری جرمی هانت، اولوسلار آراسی میانمار موستقیل آراشدیرما میسیونونون بو اؤلکه‌دکی تثبیت‌لری قارشی‌سیندا اؤزونو هومانیست سایان هئچ بیر اؤلکه‌نین تاماشاچی قالمایاجاغینی دئییب.
ایکی گونلوک رسمی سفر اوچون میانمارا گئدن هانت، سفر عرفه‌سینده وئردیگی آچیقلامادا، "بیرلشمیش میللت‌لر اولوسلار آراسی میانمار موستقیل آراشدیرما میسیونو میانمار‌داکی دهشت‌لی آغری‌لاری اورتایا قویدو. بئله جیدی ادعا‌لار قارشی‌سیندا اؤزونو هومانیست سایان هئچ بیر اؤلکه سئیرچی قالا بیلمز." دئدی.
اینگیلتره‌نین میانماردا آراکان‌لی موسلمان‌لارا قارشی سالدیریلارین قوربان‌لارینا امنیت و عدالت آپارماق مسئله‌سینده قرارلی اولدوغونو بیل‌دیرن هانت، "بو اوزون بیر سیاحت اولا‌جاق، اما اونلارین شرط‌لرینی ایندی دوزلتمکله باشلایا‌جاق." ایفاده‌سینی ایستیفاده ائتدی.
اینگیلتره‌نین میانماردا اوردو منسوب‌لاری‌نین جینسی زوراکی‌لیغینا معروض قالان 10 مین‌دن چوخ قادینا پسیکولوژیک دستک وئردیگینی و 53 مین قادین'ین تأمیناتی اوچون ساغلیق وظیفه‌لی‌لری گؤندردیگینی بیل‌دیرن هانت، "اولوسلار آراسی طرفداش‌لاریمیز ایله بو قورخونج سالدیریلارین قوربانی اولان‌لارا دستگیمیزی آرتیراجاغیق." دئیه دانیشدی.
هانت، میانمار سفری زامانی آرادا موسلمان‌لاری‌نین معروض قالدیغی حادثه‌لر ایله باغلی مسئول'لار بیر آرایا گله‌جک.
میانمار خاریجی ایشلر ناظیری و دولت رهبرلیگین‌دن سوروملو دولت ناظیری آونگ سان سوو چی ایله ده گؤروشه‌جک هانت، آراکانا دا سفر ائده‌جک.
هانت، اؤتن هفته لندن'ده آراکانین جمعیتی‌نین نماینده‌لری ایله بیر آرایا گلمیشدی.
آراکانداکی مرز منطقه‌لرینه 25 آوقوست 2017ده تشکیل اولونان هم زامان‌لی سالدیریلاری اساس گؤسترن میانمار اوردوسو و بوددیست میللتچی‌لر، کوتلوی زوراکی‌لیق حرکت‌لرینی باشلامیش و 10 مینه یاخین اینسانی قتله یئتیرمیشدی.
اتنیک تمیزلیگه چئوریلن سالدیریلاردا 350دن چوخ کند، اوردو و فاناتیک بوددیست‌لر طرفین‌دن مهو ائدیلرکن، 700 مین‌دن چوخ آراکان‌لی موسلمان داغلیق منطقه‌لر، چای و یا دنیز اوزرین‌دن قونشو بنگلادشه سیغینماق مجبوریتینده قالمیشدی.
